אין לבלבל עם אין לבלבל ערך זה, העוסק באלוף ופוליטיקאי, עם הערך "אליעזר שטרן", העוסק בפרופסור לחינוך.

**אלעזר שטרן** (נולד ב-25 באוגוסט 1956, י"ח באלול ה'תשט"ז) הוא חבר הכנסת מטעם מפלגת יש עתיד. בעבר כיהן כשר המודיעין, כיו"ר הוועדה לענייני ביקורת המדינה וכחבר הכנסת מטעם מפלגת התנועה. שטרן הוא אלוף במילואים בצה"ל. בתפקידו האחרון בצה"ל כיהן כראש אגף כוח האדם ולפני כן שימש מפקד בית הספר לקצינים של צה"ל וקצין החינוך הראשי.

ראשית חייו והשכלתו
------------------

אלעזר שטרן נולד ביד אליהו שבתל אביב בשנת 1956, בנם של לוי ליפו ושרה (לבית אייזנר), ניצולי השואה ששרדו את מחנה ריכוז מאוטהאוזן ומחנה השמדה אושוויץ-בירקנאו. שטרן למד בבית ספר יסודי ממלכתי-דתי "עציון" והישיבה התיכונית נתיב מאיר (ב"כיתת האלופים" - כינוי לכיתה שממנה יצאו 3 אלופים בצה"ל: אלעזר שטרן, יאיר נוה וישי בר, וכן הרב הצבאי הראשי תא"ל רפי פרץ), והדריך בסניף בני עקיבא ביד אליהו. בעוד רבים מחבריו הצטרפו לגוש אמונים התנגד שטרן לדרך זו וראה בה הפרת חוק ומרידה בשלטון.

בעל תואר ראשון בלימודי ארץ ישראל וכלכלה מטעם אוניברסיטת בר-אילן, תואר שני במינהל עסקים מטעם אוניברסיטת תל אביב ותואר שני בניהול משאבים אסטרטגיים מהאוניברסיטה לביטחון לאומי שבוושינגטון, ארצות הברית.

שירות צבאי
----------

אלוף אלעזר שטרן
אלוף אלעזר שטרן (מימין) ואלוף-משנה אהרון חליוה בטקס סיום קורס קצינים בבה"ד 1
שטרן עם שגריר ארצות הברית בישראל דן שפירו, 2015
בשנת 1974 שטרן התגייס לצה"ל והתנדב לצנחנים לגדוד 890. עבר מסלול הכשרה כלוחם וקורס מ"כים חי"ר אותו סיים בהצטיינות. שימש מפקד כיתה ויצא לקורס קציני חי"ר. משנת 1976 שירת כקצין בתפקידי פיקוד בחטיבה, מתפקיד מפקד מחלקה בגדוד 890 עד למפקד גדוד 202. בהיותו סגן מפקד פלוגה בגדוד 890 השתתף במבצע מנורה תחת פיקודו של המ"פ אריה נייגר ופיקד על כוח משנה שהשמיד יעד מחבלים שבו היו תותחים ומרגמות. בקרב נהרגו שבעה מחבלים ומחבל אחד נשבה. לכוח עליו פיקד שטרן לא היו נפגעים. לאחר מכן שימש מדריך בבה"ד 1.

בשנת 1979, עת שימש כמפקד פלוגה בגדוד 890, ערך סיור בגזרת הר דב למשפחת מנס ששכלה את בנה, אילן מנס, שהיה קשרו האישי של שטרן כששימש כמ"מ, בתאונת אימונים במהלך תרגיל מסכם בקורס מ"כים. לאחר מותו התגייסה אחותו של אילן, דורית, והייתה לפקידה הפלוגתית של שטרן, ולימים אשתו. בעוד הסיור מתקיים התקבל דיווח על חוליה בת שלושה מחבלים מארגון החזית הדמוקרטית לשחרור פלסטין שנעה בין הכפר שובא לכפר חמאם שבדרום לבנון. אף כי נאסר עליו להשתתף במרדף אחר החוליה, הקפיץ שטרן את כוח הכוננות הפלוגתי ועם עוד כשישה לוחמים נע לעבר המחבלים, נתקל בהם מטווח קצר והרגם. יאנוש בן גל, אלוף פיקוד צפון, העניק לשטרן תעודת הערכה על הדרך בה פיקד על הקרב.

במבצע שלום הגליל פיקד תחילה על החפ"ק של מפקד עוצבת האש, תא"ל עמוס ירון, ומספר ימים לאחר הטבח בסברה ושתילה מונה לסגן מפקד גדוד 202 של הצנחנים. בשנת 1984 מונה למפקד בסיס האימונים החטיבתי של הצנחנים ולאחר שנתיים בתפקיד זה מונה למפקד גדוד 202.

בשנת 1987 השתחרר מצה"ל, ועבד בהוראה בבית ספר תיכון בנצרת. בתקופה זו שירת במילואים כמפקד גדוד צנחנים בעוצבת שועלי מרום. בשנת 1989 חזר לצה"ל, ובשנים 1989–1990 שירת כסגן מפקד חטיבה אזורית בגבול הצפון, בשנת 1991 מונה למפקד חטיבה 226 חטיבת צנחנים במילואים, ובמקביל לראש תורת חי"ר וצנחנים במפקדת קחצ"ר. בתפקידיו אלו שימש עד שנת 1993.

בשנים 1993–1996 שירת כמפקד בית הספר לקצינים (בה"ד 1). שטרן התפרסם כאשר כמפקד בית הספר לקצינים, הדיח שלושה צוערים שלא פינו מקום ישיבה לנוסעת זקנה באוטובוס. במהלך תפקידו יזם והוציא לפועל את פרויקט עדים במדים, שליחת משלחות של חיילי צה"ל במדים לפולין ולארצות נוספות, בעקבות אירועי השואה. בשנת 1996 נשלח ללימודים באוניברסיטה לביטחון לאומי (NDU), שבוושינגטון הבירה, ארצות הברית. לאחר מכן שימש סגן מפקד עוצבת געש בשנים 1998–1999. בשנת 1999 מונה למפקד עוצבת להב, אוגדה משוריינת במילואים, אך לאחר מספר חודשים האוגדה נסגרה, עקב החלטה על סגירת מספר יחידות בצה"ל.

### קצין חינוך ראשי

בהמשך אותה שנה מונה לקצין החינוך הראשי (קח"ר). במהלך תפקידו כקח"ר עבר החיל תהליך של שינוי אסטרטגי ובמסגרתו טבע שטרן את מהות תפקידו של צה"ל: "עם בונה צבא בונה עם". אחדים מהנושאים בהם עסק בתפקידו זה עוררו מחלוקת, ובהם הצעתו לבטל את תקן יועצת הרמטכ"ל לענייני נשים; בקשתו "לבצע עבודת מטה בעניין הפרדה בין דמם של חללים שנפלו בקרב ולחללים אחרים"; איגרת בה כתב בקשר להתנהגות חיילי צה"ל בשטחים בזמן האינתיפאדה השנייה: "גם הישר בבני האדם, כמעט מצווה ללבוש מידה מסוימת של אכזריות וחימה בצאתו למלחמה"; סגירת השבועון "במחנה" למשך כמה שבועות, לאחר פרסום כתבת שער על קצין במילואים בדרגת אלוף-משנה שיצא מהארון, והתרת פעילתו מחדש רק בליווי ועדה מייעצת. לטענתו של שטרן, נסגר העיתון בשל רצף של תקלות.

אחת הפעולות המרכזיות של שטרן כקח"ר הייתה הובלה של ועדה מיוחדת שניסחה מחדש את "רוח צה"ל", הקוד האתי של צה"ל. השינויים מהקוד האתי, שנוסח לראשונה בעבר על ידי ועדה בראשות פרופ' אסא כשר, עוררו ויכוחים קשים בצה"ל ומחוצה לו, אולם בסופו של התהליך אושרו השינויים ונקבע "רוח צה"ל" התקף עד היום.

### ראש אגף משאבי אנוש

ביולי 2004 מונה לראש אגף כוח אדם, שאת שמו שינה ב-2005 ל"אגף משאבי אנוש" (שינוי שאירע קודם לכן בארגונים רבים). ב-17 ביולי 2008 הוחלף בתפקיד בידי אלוף אבי זמיר, שהחזיר את שם האגף ל"אגף כוח אדם". בתפקידו כראש אכ"א הוביל את צה"ל לעיסוק מוגבר בתחומי חינוך יהודי ודמוקרטי: יזם והקים את פרויקט הגיור "נתיב" שבמסגרתו התגיירו למעלה מ-8,000 מתגיירים יוצאי חבר העמים, קידם וטיפח את קליטת העלייה בצה"ל, חיזק את הקשר של צה"ל עם יהדות התפוצות והקים את תוכנית מחצ"בים המקנה מנהיגות חינוכית יהודית ודמוקרטית לקצונה הבכירה בצה"ל ובשירותי הביטחון השונים.

בנוסף לכך, הוריד את רף הרישום הפלילי הפוסל מועמד לשירות ביטחון מלשרת בצה"ל, ובכך התיר למשתמשים בסמים ובעלי רישום פלילי נרחב יותר להתגייס. החלטה זו נבעה מהגישה שצה"ל הוא צבא העם, ובשל כך יש לאפשר לכל מי שמעוניין ומסוגל להצטרף לשורותיו. שטרן התבלט בהתבטאויותיו ובפעולותיו נגד ריבוי המקבלים פטור משירות צבאי, כגון זמרים מפורסמים. הוא התבטא גם נגד האחוז הנמוך של תושבי תל אביב המתגייסים לשירות קרבי.

שטרן נהג להורות לפקודיו להקפיד להשתמש גם בתאריכים עבריים. הוא נודע כקפדן בעניינים משמעתיים והתפרסם במקרה שבו רדף אחרי חייל בעל הופעה מרושלת בטרמפיאדה הסמוכה למחנה צריפין. החלטתו להדיח את חננאל דיין, חייל שזכה באות מצטיין הנשיא וסירב ללחוץ את ידו של הרמטכ"ל דן חלוץ עקב חלקו ביישום תוכנית ההתנתקות, עוררה הדים. שטרן מסר לעיתונאי יאיר לפיד מסמכים צבאיים הנוגעים לדיין, בהם פרטים אישיים שלו. דיין הגיש נגדו תביעה על פגיעה בפרטיותו על שהדליף ליאיר לפיד. בהסכם פשרה בין שטרן לדיין הוסכם כי צה"ל, ולא שטרן, ישלם לדיין פיצויים בסך 31,500 ש"ח. בעקבות הדברים ננזף שטרן על ידי הרמטכ"ל דן חלוץ.

בסוף מרץ 2007 הצהיר שטרן על כוונתו לשנות את מתכונת גיוס חיילי הנח"ל, ובכך להביא לפירוק המסגרת המחזיקה את הגרעינים הבוגרים של תנועות הנוער. שטרן הצהיר פעמים רבות שבכוונתו לצמצם את היקף פעילותן של ישיבות ההסדר. במסגרת זו, ביטל את רוב המחלקות ההומוגניות של בני הישיבות שהיו נהוגות עד כניסתו לתפקיד, והפך אותן למחלקות משולבות של בני ישיבות וחילונים. כן ביטל את מחלקות בני הישיבות בחטיבות הצנחנים וגולני, אך בתחילת 2008 חזר בו וביטל את החלטתו הקודמת.

אף על פי ששטרן הוא חניך מוסדות הציונות הדתית, הוא ספג ביקורת בקרב הציבור הדתי ובקרב המתנחלים בשל שירותו כקצין בכיר בצה"ל בעת תוכנית ההתנתקות ובשל צעדיו כראש אגף משאבי אנוש נגד ישיבות ההסדר. באחת הפעמים אף הותקף על ידי חרדים ודתיים-לאומיים בעת שבא להתפלל בכותל המערבי (אחד מתוקפיו, הרב ישראל אריאל, הורשע ונידון לקנס ולמאסר על תנאי).

שטרן השתחרר מצה"ל ביולי 2008. יום לפני שחרורו מצה"ל, הודיע רשמית למשפחת גולדווסר על זיהוי גופת בנם, אהוד גולדווסר, שנחטף בידי חזבאללה ב-2006. משם נסע למשפחת רגב, שרק כחצי שעה קודם, קיבלו הודעה דומה על בנם אלדד רגב.

פעילות ציבורית
--------------

בשנת 2009 יצא לאור ספרו האוטוביוגרפי "משא כומתה – ניווטים בגובה העיניים". ביוני 2012 יצאה לאור מהדורה חדשה של הספר בשם "משא כומתה – צה"ל והחברה הישראלית נלחמים על זהותם" הכוללת קטעים חדשים ובהם התוכנית להסדרת הפטור משירות צבאי לחרדים (בעקבות ביטול חוק טל בבג"ץ), ומכתב גלוי לגלעד שליט ומשפחתו, עם שחרורו והשתלבותו מחדש בחיי החברה בישראל. באוקטובר 2012 יצאה לאור המהדורה של הספר בתרגום לאנגלית בשם "Struggling Over Israel's Soul: An IDF General Speaks of His Controversial Moral Decisions". על עטיפת הספר מופיעות המלצותיהם של הנשיא שמעון פרס והסופר ניצול השואה אלי ויזל.

החל מחודש אוגוסט 2010 ועד לשנת 2012 כיהן שטרן בהתנדבות כיו"ר הקרן לרווחה לנפגעי השואה בישראל. בשנים 2011 עד 2012 גם כיו"ר הפרויקט הלאומי האתיופי (ENP).

### התנועה

בסוף שנת 2012 הצטרף למפלגת "התנועה" בראשות ציפי לבני ושובץ במקום הרביעי ברשימתה לכנסת, ובשל כך השעה עצמו מתפקידו כיו"ר הקרן לרווחה לנפגעי השואה בישראל. עם זכייתה של המפלגה ב-6 מנדטים בבחירות לכנסת התשע עשרה נבחר שטרן לכנסת.

כחלק מחברותו בכנסת, היה שטרן חבר בוועדת החוץ והביטחון, בוועדת הכספים ובוועדת החוקה, חוק ומשפט. ביוני 2013 הקים, יחד עם חבר הכנסת יצחק הרצוג, שדולה בשם "עם, דת ומדינה", ששמה לה למטרה ליישם את אמנת גביזון-מדן.

בנובמבר 2014 עברה החלטת ממשלה לביצוע רפורמה במערך הגיור בישראל שעיקרה להקל את מערך הגיור על ידי הקמת הרכבים בני שלושה דיינים בראשות רבני ערים. החלטה זו עברה בעיקר בעקבות יוזמה של שטרן שפעל להעברת חוק בנושא.

### יש עתיד

לאחר הקדמת הבחירות לכנסת העשרים בדצמבר 2014, הודיע שטרן על פרישתו ממפלגת "התנועה", ולאחר כחודש הודיע על הצטרפותו ל"יש עתיד", והוצב במקום ה-12 ברשימת המפלגה לכנסת. בבחירות זכתה המפלגה ב-11 מושבים בלבד, ושטרן נשאר בתחילה מחוץ לכנסת, אולם עם פרישתו של שי פירון חזר לכהן כחבר הכנסת. בכנסת ה-20 כיהן שטרן כחבר בוועדת החוץ והביטחון, בוועדת חוקה, חוק ומשפט ובוועדת הכנסת.

ב-20 ביולי 2017 חייבה ועדת האתיקה של הכנסת את שטרן להתנצל בפני ארגון חותם בעקבות אמירות בוטות ופוגעניות כלפי יו"ר הארגון, הרב עמיטל בראלי, שכללו רמיזות מיניות.

ביולי 2018 אישרה הכנסת חוק שיזמו שטרן ואבי דיכטר, המקזז מהכספים שישראל מעבירה לרשות הפלסטינית את המשכורות שהיא משלמת למחבלים.

בנובמבר 2018, במהלך נאום של שטרן מעל דוכן הכנסת הוא החליף האשמות עם שרת התרבות מירי רגב בעניין שירותם הצבאי, ובין היתר אמר לה "את יודעת שאני יודע איך התקדמת, לא כדאי". פוליטיקאים מימין ומשמאל הציגו את הדברים כרמיזה סקסיסטית וגינו אותה. שטרן הכחיש הקשר סקסיסטי וטען שהתכוון לכך שרגב קודמה בגלל התנהלות מתחנפת לבכירים ממנה. יאיר לפיד, ראש מפלגתו של שטרן, כתב שהוא מאמין לשטרן וגיבה אותו. רגב ואחרים קבלו על האמירה לוועדת האתיקה של הכנסת, שמסרה לשטרן כי מן הראוי שיתנצל. שטרן אכן כתב שהוא מצטער על כך שרגב ורבים אחרים הבינו את דבריו בהקשר מיני.

בבחירות לכנסת ה-21 הוצב במקום ה-8 ברשימת יש עתיד לכנסת ולאחר שזו התאחדה עם המפלגות חוסן לישראל ותל"ם, הוצב במקום ה-21 ברשימת כחול לבן לכנסת ונכנס שוב לכנסת. בעקבות המשבר הפוליטי בישראל ובחירות הבזק, שובץ באותו מקום גם בבחירות לכנסת ה-22 וה-23.

בבחירות לכנסת ה-24, שובץ במקום ה-7 ברשימת יש עתיד לכנסת ונבחר לכהונה נוספת לכנסת. ביוני 2021 ועם השבעת ממשלת ישראל השלושים ושש מונה שטרן לתפקיד שר המודיעין. ב-22 ביולי 2021 הוחלט כי שטרן ישמש כמועמד הממשלה לתפקיד יו"ר הסוכנות היהודית ובמקומו יכנס אלי אבידר לתפקיד שר המודיעין.

באוקטובר 2021 סיפר בריאיון כי כראש אכ"א נהג לגרוס תלונות שהגיעו אליו באנונימיות, כולל תלונות מחיילות על הטרדות מיניות. דבריו גררו גינוי גם מחברותיו לקואליציה, ובהמשך לכך פורסמה עדות של חיילת שטענה שבעת שהתלוננה בגלוי על הטרדה מינית איים עליה שטרן שלא תוציא את הדברים החוצה. יו"ר מפלגת "יש עתיד", יאיר לפיד, גיבה את שטרן. בהמשך פורסמה עדות נוספת על מקרה בו שטרן התעלם מתלונה על הטרדה מינית. יומיים לאחר התלונות הודיע שטרן כי הוא פורש מהתמודדות לראשות הסוכנות היהודית, וטען כי נערך לו "ציד מכשפות".

בבחירות לכנסת ה-25, שובץ בשנית במקום ה-7 ברשימת יש עתיד לכנסת.

חיים אישיים
-----------

נישא במאי 1980 לדורית מנס, אחותו של חברו ללימודים וקשרו בצבא, שנהרג בתאונת אימונים, אשר שירתה תחת שטרן כפקידה פלוגתית. דורית עובדת כמרצה ב"מרכז שורשים" הפועל תחת ארגון צהר, לזוג חמישה ילדים. שטרן נמנה עם מייסדי היישוב הדתי הושעיה בגליל, שם הוא גר.

לקריאה נוספת
------------

* אלעזר שטרן, **משא כומתה - ניווטים בגובה העיניים**, הוצאת ידיעות ספרים, 2009. מהדורה נוספת ומעודכנת של הספר תחת הכותרת **משא כומתה - צה"ל והחברה הישראלית נלחמים על זהותם** יצאה בהוצאת ידיעות ספרים בשנת 2012.
* עמוס הראל, "תדע כל אם עברייה", כנרת זמורה-ביתן דביר, 2013

* Elazar Stern, **"Struggling Over Israels Soul: An IDF General Speaks of His Controversial Moral Decisions"**, Gefen Publishing House, 2012

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **אלעזר שטרן** |
| ויקישיתוף תמונות ומדיה בוויקישיתוף: **אלעזר שטרן** |

* 

* אלעזר שטרן, באתר הכנסת

* אלעזר שטרן, ברשת החברתית פייסבוק

* אלעזר שטרן, ברשת החברתית אקס (טוויטר)

* אלעזר שטרן, באתר כנסת פתוחה
* אלעזר שטרן, באתר ערוץ הכנסת
* אביחי בקר, אני ואני נשנה את העולם, הארץ, ‏ 28 באפריל 2000, כפי שהועלה באתר פרש.
* אמיר בוחבוט, מי אתה אלעזר שטרן?, באתר nrg‏, 1 ביוני 2006
* ראובן פדהצור, משא כיפה: חילונים ומתנחלים על פי אלעזר שטרן, באתר הארץ, 10 בפברואר 2010
* אנשיל פפר, "אלעזר שטרן, צה"ל צריך את בני ישיבות ההסדר?", באתר הארץ, 12 בדצמבר 2010
* אנשיל פפר, שיחת היום, "אלעזר שטרן, מה לאלוהים ולזכרם של חללי צה"ל?", באתר הארץ, 21 ביוני 2011
* יאיר נתיב, ‏"בגלגול הקודם הייתי ילד טוב ירושלים", באתר ‏מאקו‏, 14 בפברואר 2013
* זאב קם, ח"כ אלעזר שטרן: "אני לא פרובוקטור", באתר nrg‏, 8 בנובמבר 2013
* נטעאל בנדל, ‏אף אחד לא מוחק את החיוך של אלעזר שטרן: "רוב הציונות הדתית חושבת בדיוק כמוני", באתר כיפה, 14 בנובמבר 2013
* מיכאל טוכפלד, שטרן: "הזהירו אותי מפני ציפי, לא יכול להתלונן", באתר nrg‏, 27 בדצמבר 2014
* יוסף ולטר, "**כומתה אדומה לוקחת חופש**", מעריב, ‏ 19.12.1986, חלק א', חלק ב', חלק ג', חלק ד'.
* שטרן על השכל: "גאה להיות חבר שלו וגאה במה שהוא מייצג", באתר כיפה, 07 באוקטובר 2020
* סרטונים דוד בן בסט מראיין את אלעזר שטרן, "הנבחרים", באתר YouTube, ‏22 בינואר 2021
* 

מכתביו
* השארת מורשת מפוארת, באתר ynet, 8 במאי 2011
* להגמיש כל חוק למען הניצולים, באתר ynet, 2 במאי 2011
* בית עלמין צבאי הוא היכל קודש, באתר ישראל היום, 30 ביוני 2010
* קומץ חרדי קובע את המדיניות, באתר ישראל היום, 7 בספטמבר 2010
* על הסתערות; על דמוקרטיה; ועל מה שביניהן, איגרת קח"ר, ינואר 2000
* מה לא ישאל ריבונו של עולם את אריק שרון, באתר ynet, 12 בינואר 2014.
* אלעזר שטרן (1956-), דף שער בספרייה הלאומית

הערות שוליים
------------

1. ↑  אלעזר שטרן, **משא כומתה - ניווטים בגובה העיניים**, הוצאת ידיעות אחרונות, 2009, פרק ראשון
2. ↑  עטרה גרמן, ‏באיזו תנועת נוער חברים חברי הכנסת?, באתר "סרוגים", 13 ביולי 2020
3. ↑  יוסף ולטר, כומתה אדומה לוקחת חופש, מעריב, 19 בדצמבר 1986
4. ↑  יוסף ולטר, כומתה אדומה לוקחת חופש, מעריב מוסף "סופהשבוע", 19 בדצמבר 1986, עמודים 12 - 15, כפי שהועלה באתר פרש.
5. ↑  אלעזר שטרן, באתר ‏מאקו‏, 23 בדצמבר 2012.
6. ↑  בועז מאירי, הצנחנים שלא ישנים בלילה, מעריב, ‏ 23 ביולי 1979.
7. ↑  אביחי בקר, אני ואני נשנה את העולם, הארץ, 28 באפריל 2000, כפי שהועלה באתר פרש.
8. ↑  אלעזר שטרן, **משא כומתה - ניווטים בגובה העיניים**, הוצאת ידיעות אחרונות, 2009, עמודים 50 - 54
9. ↑  רשימת מפקדי בסיס האימונים החטיבתי של הצנחנים, באתר "חטיבת הצנחנים"
10. ↑  אלעזר שטרן, **משא כומתה - ניווטים בגובה העיניים**, הוצאת ידיעות אחרונות, 2009, עמוד 117
11. ↑  גל פרל, "לשרת יחד עם עַם ישראל", הבלוג **על הכוונת**, ‏ 30 בדצמבר 2012.
12. ↑  ידידיה מאיר‏, אלעזר שטרן - משיח הפטריוטיזם הישראלי, באתר וואלה!‏, 7 בדצמבר 2007
13. 1 2  אמיר בוחבוט, מי אתה אלעזר שטרן?, באתר nrg‏, 1 ביוני 2006
14. ↑  יהונתן ליס, קצין חינוך ראשי נגד "במחנה": מחפש כותרת?, באתר ynet, 14 במאי 2001
15. ↑  עמיר רפפורט, אביב גפן יגיב ב-ynet על גיוסו למילואים, באתר ynet, 25 ביולי 2001
16. ↑  ידידיה מאיר, הפטריוטיזם הוא מפלטו, באתר הארץ, 4 בדצמבר 2007
17. ↑  אדם סרור‏, ארי שמאי נגד האלוף שטרן, באתר וואלה!‏, 14 בנובמבר 2006
18. ↑  טל ימין-וולבוביץ' ואמיר בוחבוט, "שטרן רודף את חננאל בגלל הכיפה", באתר nrg‏, 5 במאי 2006
19. ↑  רועי שרון, סמל חננאל דיין תובע את האלוף שטרן, באתר nrg‏, 15 במאי 2008
20. 1 2  ענת קם‏, האלוף שטרן יפצה את החייל חננאל דיין, באתר וואלה!‏, 4 בפברואר 2009
21. ↑  יפעת ארליך, "האלוף נתבע המדינה תשלם", מקור ראשון, 13 בפברואר 2009
22. ↑  אמיר בוחבוט, גולני וצנחנים? לא לבני הישיבות, באתר nrg‏, 3 בינואר 2008
23. ↑  אלופי צה"ל הודיעו למשפחות: הבנים אינם בחיים, באתר ynet, 16 ביולי 2008
24. ↑  יונתן אוריך, ‏הרב מדן: אנחנו והחילונים נדרשים לויתורים כדי להגיע לפשרה אמיתית, באתר כיפה, 18 ביוני 2013
25. ↑  חדשות 2, ‏הממשלה אישרה את חוק הגיור המרוכך, באתר ‏מאקו‏, 2 בנובמבר 2014
26. ↑  עמרי נחמיאס‏, ח"כ שטרן פורש מהתנועה: "מקומי הטבעי לא במפלגה", באתר וואלה!‏, 20 בדצמבר 2014
27. ↑  יוני קמפינסקי, הבית היהודי מנעה יצירת "יהדות מקרבת", באתר ערוץ 7, 18 בינואר 2015
28. ↑  מורן אזולאי, שי פירון עוזב את הכנסת: "שינינו את השיח", באתר ynet, 2 בספטמבר 2015
29. ↑  שירית אביטן כהן, ועדת האתיקה: ח"כ שטרן יתנצל בפני מנכ"ל חותם, באתר nrg‏, 20 ביולי 2017
30. ↑  ידיעה בחדשות 0404, 2 ביולי 2018.
31. ↑  טל שלו‏, הרמיזה המכוערת של ח"כ שטרן לרגב: "לא אדבר על איך התקדמת בצבא", באתר וואלה!‏, 06 בנובמבר 2018
32. ↑  אטילה שומפלבי ואמיר אלון, יחימוביץ' הגנה על רגב, השרה תקפה: "היא נזכרה יומיים אחרי", באתר ynet, 7 בנובמבר 2018.
33. ↑  החלטה 63/20 של ועדת האתיקה, 18 בדצמבר 2018
34. ↑  תלונות אנונימיות בצה"ל? "המגרסה עבדה מהר מאוד", 103fm,‏ 10 באוקטובר 2021;  
השר אלעזר שטרן הודה שגרס תלונות אנונימיות כראש אכ"א: "המגרסה עבדה מהר מאוד", באתר ‏מאקו‏, 10 באוקטובר 2021
35. ↑  איתמר אייכנר, עדות נגד שטרן: "אמר לי - אם תדברי על מה שהנגד ניסה לעשות, בצבא לא תהיי", באתר ynet, 10 באוקטובר 2021
36. ↑  טל שלו‏, לפיד מגבה את שטרן: "הוא לא אמר שגרס תלונות על הטרדות מיניות", באתר וואלה!‏, 11 באוקטובר 2021
37. ↑  מתלוננת נוספת נגד התבטאות השר שטרן; לפיד בשיחה סגורה: "התלבשו עליו", באתר מעריב אונליין, 11 באוקטובר 2021
38. ↑  יערה שפירא, בעקבות הסערה: שטרן הודיע על פרישה מההתמודדות ליו"ר הסוכנות היהודית, באתר כאן – תאגיד השידור הישראלי, 12 באוקטובר 2021  
מורן אזולאי, שטרן פרש מהמרוץ לראשות הסוכנות ואמר למקורביו: "נעשה לי עוול גדול", באתר ynet, 12 באוקטובר 2021
39. ↑  רעיית ח"כ אלעזר שטרן עובדת בארגון 'צהר'

| אלזער שטרן - תבניות ניווט |
| --- |
| 

|  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 

| **שרי המודיעין** ב**ממשלות ישראל** |
| --- |
| 

|  |  |
| --- | --- |
| דן מרידור • יובל שטייניץ • ישראל כ"ץ • אלי כהן • אלעזר שטרן • יריב לוין • גילה גמליאל |  |

 |

 

| יושבי ראש הוועדה לענייני ביקורת המדינה של הכנסת |
| --- |
| 

|  |
| --- |
| יוחנן בדר • יוסף תמיר • שמואל טולידאנו • אברהם כ"ץ-עוז • דוד ליבאי • דוד מגן • דן תיכון • רן כהן • יוסי כץ • רן כהן • עוזי לנדאו • אמנון רובינשטיין • אמנון כהן • מלי פולישוק-בלוך • יורי שטרן • זבולון אורלב • מיכאל איתן • יורי שטרן • אסתרינה טרטמן • יואל חסון • רוני בר-און • אורי אריאל • אמנון כהן • קארין אלהרר • שלי יחימוביץ' • עפר שלח • אלעזר שטרן • (לא אויש) • מיקי לוי |

 |

| חברי הכנסת המכהנים בכנסת העשרים וחמש |
| --- |
| (חברי הכנסת ששמותיהם מודגשים מכהנים גם כשרים או כסגני שרים בממשלת ישראל השלושים ושבע) |
| סיעות הקואליציה של ממשלת ישראל השלושים ושבע (76 חברי הכנסת) |
| הליכוד (32) | **נתניהו** • **לוין** • **גלנט** • אוחנה • **ברקת** • **דיכטר** • **ישראל כ"ץ** • **קרעי** • דנון • ביטן • אדלשטיין • רביבו • דיסטל-אטבריאן • ואטורי • דנינו • גוטליב • מילביצקי • ביסמוט • סעדה • דלל • **גמליאל** • אופיר כץ • **גולן** • אילוז • קלנר • עטייה • הלוי • מלקו • שקלים • שטרית • פסל • גואטה |
| ש"ס (11) | דרעי • **מלכיאלי** • **ארבל** • אזולאי • **אבוטבול** • **בוסו** • טייב • בצלאל • מישרקי • מלול • מושיאשוילי |
| המחנה הממלכתי (8) | **גנץ** • **איזנקוט** • תמנו • **טרופר** • מיכאל ביטון • כהנא • פרקש-הכהן • שוסטר |
| הציונות הדתית (7) | **סופר** • **סטרוק** • רוטמן • וולדיגר • טל • סולומון • סוכות |
| יהדות התורה (7) | גפני • **טסלר** • אשר • אייכלר • פינדרוס • רוט • ברוכי |
| עוצמה יהודית (6) | **בן גביר** • **וסרלאוף** • אלמוג כהן • פוגל • סון הר-מלך • קרויזר |
| הימין הממלכתי (4) | **סער** • **שאשא-ביטון** • אלקין • השכל |
| נעם (1) | **מעוז** |
| סיעות האופוזיציה (44 חברי הכנסת) |
| יש עתיד (24) | לפיד • מאיר כהן • אלהרר • מירב כהן • שטרן • מיקי לוי • בן ארי • בן ברק • סגלוביץ • טופורובסקי • שיר • רול • להב-הרצנו • בליאק • רון כץ • צרפתי הרכבי • מזרסקי • סאקס פרידמן • דבורה ביטון • טור-פז • דוידסון • שירי • מירון • ירון לוי |
| ישראל ביתנו (6) | ליברמן • פורר • סובה • ניר • מלינובסקי • עמאר |
| רע"מ (5) | עבאס • טאהא • אל-הואשלה • ח'טיב-יאסין • חוג'יראת |
| חד"ש-תע"ל (5) | עודה • טיבי • תומא סלימאן • כסיף • עטאונה |
| העבודה (4) | מיכאלי • לזימי • קריב • רייטן |

| ראשי אגף כוח האדם (אכ"א)  |
| --- |
| 

|  |
| --- |
| משה צדוק • שמעון מזא"ה • צבי צור • גדעון שוקן • אהרון דורון • חיים בן-דוד • שמואל איל • שלמה להט • הרצל שפיר • משה גדרון • רפאל ורדי • משה נתיב • עמוס ירון • מתן וילנאי • רן גורן • יורם יאיר • גדעון שפר • יהודה שגב • גיל רגב • אלעזר שטרן • אבי זמיר • אורנה ברביבאי • חגי טופולנסקי • מוטי אלמוז • יניב עשור |

 |

| קציני חינוך ראשיים (קח"ר)  |
| --- |
| 

|  |
| --- |
| יוסף קריב • אהרן זאב • מרדכי בר-און • יצחק ארד • שאול גבעולי • בצלאל אמיר • אבנר שלו • אבי זהר • יוסף אלדר • נחמיה דגן • אהוד גרוס • שלום בן-משה • אברהם עשהאל • רן גלינקא • אלעזר שטרן • אילן הררי • אלי שרמייסטר • אבנר פז צוק • צביקה פייראיזן • אופיר לויוס |

 |

| מפקדי בית הספר לקצינים של צה"ל  |
| --- |
| 

|  |
| --- |
| חיים לסקוב • צבי הורביץ • הלל פפרמן • מאיר זורע • דניאל דגן • יששכר שדמי • עמנואל נשרי • ישראל טל • אברהם יפה • יוסף הרפז • יצחק חופי • אביב ברזילי • מאיר פעיל • שלמה אלטון • ישראל גרנית • יוסף קסטל • צבי בר • חיים בנימיני • אורי שמחוני • מתן וילנאי • דורון רובין • יורם יאיר • שמואל ארד • אילן בירן • שאול מופז • זאב זכרין • מתי הררי • גיורא איילנד • יצחק איתן • אלעזר שטרן • מוני חורב • עמוס בן-אברהם • יוסי היימן • גל הירש • נדב פדן • אהרון חליוה • יהודה פוקס • ערן ניב • אבי גיל • יניב אלאלוף • גור שרייבמן • גיא לוי • יהודה ואך |

 |

 |

 |

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007289234805171
* ISNI: 0000 0000 7462 6023
* LCCN: no2010012074
* NTA: 364363096
* VIAF: 106908027
* WorldCat: lccn-no2010012074

 |